Document ID: 32005R0790

32005R0790
L 132/15
JURNALUL OFÍCIAL AL UNIUNII EUROPENE
REGULAMENTUL (CE) NR. 790/2005 AL COMISIEI
din 25 mai 2005
de modificare a Regulamentului (CE) nr. 2406/96 al Consiliului privind stabilirea standardelor comune de comercializare pentru anumite produse pescărești
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 2 alineatul (3),
întrucât:
(1)
Articolul 2 alineatul (1) din Regulamentul (CE) nr. 104/2000 prevede posibilitatea stabilirii unor standarde comune de comercializare pentru produsele sau grupele de produse enumerate la articolul 1 din regulamentul menționat.
(2)
Anexa IV la Regulamentul (CE) nr. 104/2000 enumeră anumite specii care fac obiectul mecanismelor de intervenție. Actul de aderare din 2003 a prevăzut includerea șprotului în anexa menționată.
(3)
Stabilirea unor standarde comune de comercializare, armonizate în cadrul Comunității, este de o importanță deosebită pentru funcționarea adecvată a mecanismelor de intervenție stabilite de Regulamentul (CE) nr. 104/2000.
(4)
Regulamentul (CE) nr. 2406/96 al Consiliului din 26 noiembrie privind stabilirea standardelor comune de comercializare pentru anumite produse pescărești (2) nu fixează standarde pentru șprot. Regulamentul în cauză trebuie modificat pentru a include șprotul.
(5)
Măsurile prevăzute de prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
Regulamentul (CE) nr. 2406/96 se modifică după cum urmează:
1.
La articolul 3 alineatul (1) litera (a), se adaugă următoarea liniuță:
„-
Șprot (Sprattus sprattus)”.
2.
Anexele I și II se modifică după cum urmează:
(a)
în anexa I litera B (Lufăr), se adaugă cuvântul „șprot”;
(b)
în anexa II, se adaugă tabelul care apare în anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 mai 2005.

Labels: 7
3
6